Šípková Ruženka

[náhľad|"Spiaca princezná", [Viktor Vasnetsov]]
***Šípková Ruženka*** (iné názvy: ***Šípová Ruženka***, ***O Šíp(k)ovej Ruženke***, ***Spiaca krásavica***) je klasická rozprávka pochádzajúca zo zbierok Charlesa Perraulta a bratov Grimmovcov. U bratov Grimmovcov pochádza zo zbierky rozprávok *Kinder-und Hausmärchen* (1812-1815, 1822, 1857).

## Dej

Bol raz jeden kráľ a jeho manželka, ktorá nemohla mať dieťa. Ale jedného dňa, keď sa kráľovná kúpala v rybníku, žaba jej povedala, že sa jej narodí dieťa. Po deviatich mesiacoch sa kráľovnej narodilo krásne dieťa a kráľovná pozvala na oslavu dvanásť víl. Prišiel deň oslavy a každá z dvanástich pozvaných víl dala princeznej do daru nejakú vlastnosť (krásu, dobrotu, inteligenciu, atď.).
Keď prišla jedenásta víla, objavila sa tá, ktorú nepozvali. Nahnevane povedala kliatbu, že sa princezná pri dovŕšení pätnástich rokov pichne o vreteno a umrie.

Keď zlá víla odišla, dvanásta víla, ktorá ešte nedala svoj dar, zmiernila kliatbu, že princezná a všetci obyvatelia paláca zaspia na sto rokov.
Kráľ sa o princeznú bál a preto nariadil, aby boly spálené všetky vretená a praslice. V deň päťnástych narodenín sa princezná prechádzala po paláci. Keď objavila starú vežu, ktorú ešte nevidela, vstúpila do nej a po schodoch sa dostala do miestnosti, kde uvidela ženu pradúcu na praslici. Princezná sa jej spýtala, či to môže tiež skúsiť, ale keď sa dotkla praslice, pichla sa a celý zámok zaspal. Okolo neho začalo okamžite rásť šípkové tŕnie, až celý zámok bolo porastený tak husto, že sa do neho nikto nemohol dostať. Po sto rokoch princ, ktorý tiež započul legendu o spiacej princeznej, prišiel k hradu s úmyslom prebudiť ju. Keď sa priblížil, tŕnie sa rozostúpilo a on mohol vstúpiť. Vo veži našiel spiacu princeznú a očarený jej krásou ju pobozkal. Okamžite sa všetci v paláci prebudili a oslavovali. O niekoľko dní neskôr sa princ a princezná vzali a žili šťastne až do smrti.

## Odvodené diela
Rozprávka existuje aj ako divadelná hra a to ako v činohernej tak aj bábkovej podobe. Existuje aj rovnomenná pieseň a podľa nej pomenované rovnomenné album českej bigbítovej skupiny Rebels. Na motívy tejto rozprávky napísal Piotr Iľjič Čajkovskij balet *[[Šípková Ruženka (balet)|Šípková Ruženka]]* (niekedy tiež uvádzaný ako *Spiaca krásavica*).

### Filmové adaptácie
* *[[Šípková Ruženka (film, 1959)|Šípková Ruženka]]* – americký animovaný muzikál z roku 1959
* *[[Dornröschen (film, 1971)|Dornröschen]]* – nemecký hraný film z roku 1971, réžia Walter Beck
* *[[Jak se budí princezny]]* – česká filmová rozprávka režiséra Václava Vorlíčka z roku 1977
* *[[O spící princezně, šípkových růžích a uražené víle]]* – česko-slovenská televízna rozprávka z roku 1983, réžia Miloš Bobek
* *[[Šípková Ruženka (film, 1990)|Šípková Ruženka]]* – koprodukčný česko-slovensko - nemecký film z roku 1990, réžia Stanislav Párnický 
* *[[Šípková Růženka (seriál)|Šípková Růženka]]* – český hraný televízny seriál z roku 2001
* *[[O Šípkové Růžence]]* – česká televízna rozprávka režiséra Zdeňka Zelenku z roku 2006 v prebásnenie Jiřího Žáčka
* *[[Vládkyňa zla]]* –  americký dark fantasy film z roku 2014 na motívy animovanej muzikálovej rozprávky Šípková Ruženka z roku 1959.
* *[[Tři bratři]]* – česká filmová rozprávka režiséra Jana Svěráka z roku 2014 podľa detských miniopier Zdeňka Svěráka a Jaroslava Uhlire 

## Referencie


## Iné projekty

## Externé odkazy
* Šípková Ruženka, Rozprávkozem.sk, rozprávky na čítanie pre malé aj veľké deti

## Zdroj

Kategória:Rozprávky
Kategória:Literárne postavy
Kategória:Filmové postavy
Kategória:Televízne postavy
Kategória:Fiktívne princezné
Kategória:Rozprávkové postavy